मन में कुछ नया करने की उथल पुथल
भारती कुठियालाएक संवेदनशील महिला हैं, जिनकी लेखन में गहरी रुचि है। भारती की कुछ कविताएं और कहानियों को पढ़कर लगता है कि वो लिखना चाहती हैं, लेकिन लेखन के लिए प्रोत्साहित करने के लिए उचित मंच मिलना अभी बाकी है। उनकी कहानियाँ ‘मृगतृष्णा’, ‘जीवनयात्रा’ और ‘अनजान रिश्ता’ पढ़ने के बाद महसूस होता है कि लेखन के लिए जिस प्रकार की उथल पुथल का होना ज़रूरी है, वो भारती में हैं। शिमला में साहित्यिक आयोजनों में भारती की नाम मात्र की उपस्थिति लेखन से जुड़े होने की उनकी अभिरुचि को तो दर्शाती है, लेकिन उनकी रचनाओं में थोड़ा और कसाव होने की गुंजाइश भी नज़र आती है। भारती की कुछ कविताओं को पढ़कर भी उनके भीतर एक प्रतिभाशील कवयित्री की खनक सुनाई पड़ती है। भारती की रचनाओं को पढने के बाद किसी साहित्यिक शिविर की कमी का जो अहसास होता है, उससे ज़ाहिर तौर पर हमारे विभाग और अकादमी वर्षों पहले किनारा कर चुके हैं। ऐसे में भारती जैसे अनेक लिखने में रुचि रखने वाले साहित्य प्रेमी को सही मार्गदर्शन मिल पाने की कमी अभी भी झलकती है। भारती में लिखने की ललक वर्षों पुरानी है, लेकिन उनको प्रोत्साहित करने के प्रयास नहीं हुए। उनको रंगमंच से भी लगाव रहा है। उम्मीद है भारती लिखने के साथ पढने को भी और अधिक प्राथमिकता देंगी तो संभवतया उनके लेखन का सपना उड़ान भरने लगेगा।
भारती कुठियाला
जन्म: 1963
कुछ पत्रपत्रिकाओं में रचनाएं प्रकाशित, रंगमंच में भी रूचि
सरकारी नौकरी।
पत्र-पत्रिकाओं में रचनाएं प्रकािशत।
hin_Deva hin_Deva mai_Deva mai_Deva hin_Deva hin_Deva hin_Deva